2016 թվականը կոմպոզիտոր Խաչատուր Մարտիրոսյանի համար նշանավորվեց իր ստեղծագործությունների կատարումների մի քանի պրեմիերաներով: Այս տարվա սկզբին Հայ կոմպոզիտորական արվեստի յոթերորդ փառատոնին աշխարհահռչակ ջութակահար Սերգեյ Խաչատրյանի կատարմամբ առաջին անգամ հնչեց Խ. Մարտիրոսյանի Կոնցերտ-ֆանտազիան՝ ջութակի և նվագախմբի համար: Ապա հուլիսին Հ. Թոփիկյանի ղեկավարությամբ Երևանի կամերային երգչախումբն իր հոբելյանական համերգին ներկայացրեց Խ. Մարտիրոսյանի աշխատանքային երգերի շարանից «Սանդի երգը»: